Okresná prokuratúra Košice II 
Mojmírova 5, 040 46 Košice 1

Sp. zn. : 3 Pv 621/12/8803	Košice II, 13.1.2014
EEČ : 2-64-9-2014

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 15.10.2012, spisová značka 3 Pv 621/12/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach, na ulici Toryskej v OC Galéria, na predajnej ploche predajni Kaufland dňa 06. 09. 2012 v čase okolo 18.15 h. odcudzil 1 ks pikantného šalátu v hodnote 0,60,- € a to tak, že si ho vložil do vrecka kabátu a takto prešiel s uvedeným tovarom cez pokladničnú zónu, bez zaplatenia, pričom bol zastavený a kontrolovaný pracovníkom bezpečnostnej služby a bol u neho nájdený tovar, ktorý vrátil na predajňu bez poškodenia, hoci bol v posledných 12 mesiacoch postihnutý rozhodnutím Obvodného úradu v Košiciach  sp. zn.: XXXXX zo dňa 09. 02. 2012, ktoré nadobudlo právoplatnosť dňa 02. 03. 2012 za priestupok proti majetku podľa ustanovenia § 50 ods. 1 zákona č. 372/1990 Zb. o priestupkoch, čím by takto pre poškodeného spoločnosť Kaufland slovenská republika v.o.s. so sídlom Trnavská cesta 41/A, 831 04 XXXXX spôsobil škodu vo výške 0,60,- €. 
Uznesením prokurátora Okresnej prokuratúry XXXXX II zo dňa 15.10.2012, spisová značka 3 Pv 621/12/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX II sp. zn. 3 Pv 621/12-3  zo dňa 15. 10. 2012, ktoré nadobudlo právoplatnosť dňa 13.11.2012, bolo trestné stíhanie vedené proti obvinenému XXXXX v zmysle § 216 ods. a/, c/ Trestného poriadku podmienečne zastavené a obvinenému bola uložená skúšobná doba v trvaní 12 (dvanásť) mesiacov za prečin krádeže podľa § 212 odsek 2, písmena f) Trestného zákona  na tom skutkovom základe, že
v Košiciach, na ulici Toryskej v OC Galéria, na predajnej ploche predajni Kaufland dňa 06. 09. 2012 v čase okolo 18.15 h. odcudzil 1 ks pikantného šalátu v hodnote 0,60,- € a to tak, že si ho vložil do vrecka kabátu a takto prešiel s uvedeným tovarom cez pokladničnú zónu, bez zaplatenia, pričom bol zastavený a kontrolovaný pracovníkom bezpečnostnej služby a bol u neho nájdený tovar, ktorý vrátil na predajňu bez poškodenia, hoci bol v posledných 12 mesiacoch postihnutý rozhodnutím Obvodného úradu v Košiciach  sp. zn.: XXXXX zo dňa 09. 02. 2012, ktoré nadobudlo právoplatnosť dňa 02. 03. 2012 za priestupok proti majetku podľa ustanovenia § 50 ods. 1 zákona č. 372/1990 Zb. o priestupkoch, čím by takto pre poškodeného spoločnosť Kaufland slovenská republika v.o.s. so sídlom Trnavská cesta 41/A, 831 04 XXXXX spôsobil škodu vo výške 0,60,- €. 

Poškodená strana si v trestnom konaní neuplatnila nárok na náhradu škody, preto o nej prokurátor ani nerozhodoval.

Z odpisu registra trestov som zistil, že obvinený sa v skúšobnej dobe podmienečného zatavenia trestného stíhania nedopustil trestného činu a podľa správy z Obvodného úradu XXXXX ani priestupku.

Z vyššie uvedeného vyplýva, že obvinený v priebehu skúšobnej doby viedol riadny život, nakoľko sa nedopustil  žiadneho protispoločenského konania.

Z uvedených dôvodov som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jozef Sonderlich
prokurátor